Exqrch/javanese-Komodo-pixelgpt huggingface dataset:
Akèh wisatawan kang teka ana ing Masjid Syuhada kanggo ndelok potènsi sajarah utawa liyané
Dhaérah Kotabaru ya iku dhaérah kang wis kondhang akèh wewangunan kang nganggo gaya indis lan duwé daya tarik kang gedhé kanggo narik para wisatawan.
Divock Origi Divock Origi yaiku salah sawijining pamain bal-balan aguna saka nagara Bèlgia lan main kanggo klub AC Milan
Dhèwèké duwé jeneng jangkep Divock Okoth Origi ([diˈvɔk ɔˈkɔθ oˈrigiː], main ing posisi panyerang tengah ingkariré
Origi lair ing kutha Oostende, Bèlgia surya kaping 18 wulan April taun 1995 (umur 24)
Divock Origi duwé dedeg 189 cm
Dhèwèké yaiku pamain kang duwé campuran getih saka Kénya lan Bèlgia, nanging milih main kanggo nagara Bèlgia jalaran luwih duwé kalodhangan kang gedhé main ing tingkat internasional
Origi kang manganggo seragam nomer 27 kasebut wis nyathetaké panampilan kaping 85 lan nyumbang 18 gol sarta 6 asis sajegé main ing Liga Primèr Inggris
Senajan isih enom, nanging Divock Origi wis naté béla sawenèh klub ing liga-liga Éropa wiwit saka KRC Genk yunior, LOSC Lille yunior tekan sènior, Liverpool, lan Vfl Wolfsburg minangka pamain silihan
Kaya pamain bal salumrahé, Divock Origi ora ujug-ujug langsung dadi pamain kang ana ing klub apik, dhèwèké uga miwiti lelakoné minangka pamain bal-balan saka klub cilik utawa wiwit isih bocah kaya ta KFC De Zwaluw Wiemismeer (1998–1999), KRC Harelbeke (1999–2001), KRC Genk (2001-2010), LOSC Lille (2010-2012)
Papan ajeg Divock Origi ing pandhemen Liverpool FC bisa diamanaké ing pungkasan mangsa 2018-2019 sawisé pamain saka Bèlgia kasebut awèh pasumbang menangaké Liverpool FC ing final Liga Champions
Gol ing menit 90+ lumantar tendhangan sikil kiwa menyang gawangé Hugo Lloris mesthèkaké Liverpool menang 2-0 atas Tottenham Hotspur lan kasil brusak kasusahan taun wingi nalika kalah saka Real Madrid ing kutha Kiev
Origi tamtu waé dadi sawijining paraga kang biyantu Liverpool FC menang atas FC Barcelona ing semifinal kanthi dhèwèké nglebokaké rong gol menyang gawangé Marc Andre Ter Stegen kang dadèkaké sawijining wengi kang tansah diéling-éling déning para pandhemen Liverpool FC
Amung telung dina sadurungé tetandhingan kasebut, Divock Origi kang main seka bangku cadhangan uga kasil nyumbang gol kang wigati kanggo mènèhi kamenangan tipis 3-2 atas Newcastle United ing stadhion Saint James Park kanggo njaga gegayuhan menangi juwara liga tetep urip
Nanging tontonan kang paling dieling déning Kopites yaiku nalika Origi ngegolké ing gawang Everton ing menit 90+7 ing tetandhingan dèrby kutha Liverpool lan bisa mbungahaké saisi stadhion
Ing mangsa 2015-2016 Divock Origi uga dadi panyerang kang diandeli déning Jürgen Klopp nalika Si Abang (peparabé Liverpool FC) méntas nganti teka ing final Liga Europa lan ing mangsa 2016-2017 dhèwèké ngegolké cacah 11 saka 43 panampilan jalaran nandhang cidra
Awit saka labuh labeté marang klub Divock Origi diganjar kontrak jangka dawa déning manajemen Liverpool FC ing taun 2019 wingi
Kaanggep "Legendha" Si Abang
Nalika palatih Liverpool FC yaiku Jürgen Klopp awèh katrangan marang juru warta ing Anfield nalika Liverpool FC bakal lumawan KRC Genk ing Liga Champions
Klopp ditakoni déning juru warta manawa KRC Genk kalebu sawijining klub gedhé ing Bèlgia kang bisa nglairaké pamain-pamain elok kaya ta Kevin De Bruyne, Kalidou Koulibaly, lan Wilfried Ndidi, banjur Klopp kanthi dumadakan mangsuli sinambi nyèlèhaké gelas ombèné sarta nyebut jeneng Divock Origi
Klopp nerusaké jalaran Divock Origi uga kalebu pamain kang bisa sinebut minangka "legendha" Liverpool FC jalaran asring nyithak gol wigati lan krusial kanggo timé
Tuladhané yaiku nalika Origi nyithak gol ing pungkasan wektu tetandhingan nalika lumawan Everton FC ing Liga Primèr Inggris, sarta gol kang mesthèkaké Liverpool FC menang 2-0 ing final Liga Champions lumawan Tottenham Hotspur ing Stadhion Wanda Métropolitano, Madrid, Spanyol lan gawa Liverpool FC menangi piala kaping enem.
Drumblèk Drumblèk (Carakan: ꦢꦿꦸꦩ꧀​ꦧ꧀ꦭꦺꦏ꧀; basa Indhonésia: "Drumblek") ya iku drumbèn tradhisional kang asalé saka Kutha Salatiga
Kagunan iki diwiwiti déning Didik Subiantoro Masruri amarga wragad kang mèpèt kanggo tuku piranti drumbèn nalika Désa Pancuran, Kalurahan Kuthawinangun Lor, Kacamatan Tingkir, Kutha Salatiga arep mèlu ngramèkaké fèstival Ambal Warsa Kaping-41 Républik Indhonésia ing taun 1986
Saora-orané nganti taun 2020, drumblèk kerep diwetokaké ing fèstival kagunan Kutha Salatiga
Miturut Supangkat, drumblèk pancèn bisa diarani kagunan anyar, nanging cikal bakal saka kagunan iku sakjané klothèkan kang wis kalebu budaya lokal lan wis suwé ana ing masarakat Jawa
Drumblèk uga kalebu kagunan asli saka Kutha Salatiga yèn anané diarani "nyampurnakaké" budaya klothèkan kang diwarisaké leluhur
Kagunan drumblèk pisanan jedhul ing Désa Pancuran, Kalurahan Kuthawinangun Lor, Kacamatan Tingkir, Kutha Salatiga taun 1986 kang digagas déning Didik Subiantoro Masruri utawa luwih kerep diceluk Didik Ompong
Panemuné Didik jedhul nalika Désa Pancuran dijaluki tulung mèlu karnaval Ambal Warsa Kaping-41 Républik Indhonésia
Nalika iku, acara kagunan pancèn akèh dianakaké ing Kutha Salatiga
Acara iku ya iku karnaval, kirab, lan grebeg budaya
Didik pisanan duwé gegayuhan mujudaké drumbèn supaya Désa Pancuran bisa mèlu ing acara kuwi, nanging tubrukan amarga wragad kang mèpèt
Sawisé kuwi, dhèwèké duwé panemu tetep nggawé drumbèn nganggo prabot tilas sing isih kena dianggo, kaya ta kethokan pring, èmbèr, jerigèn lenga, lan drum
Panemuné Didik kuwi mau banjur disengkuyung karo kanca-kancané lan nom-noman Désa Pancuran
Dhèwèké kabèh miwiti nggolèki drum tilas, jerigèn lenga, èmbèr, lan kethokan pring
Sawisé kabèh wis nglumpuk, dhèwèké kabèh banjur gegladhi supaya bisa mèlu karnaval Ambal Warsa Kaping-41 Républik Indhonésia
Nalika pisanan gladhèn, uniné drumblèk luwih mbrebegi kuping lan uga durung awujud wiramanané
Prakara iku amarga kabèh piranti sing dianggo saka prabot tilas
Sabanjuré, tinemu kagunan kuwi diarani "drumblèk" amarga piranti pokok sing dianggo ya iku drum tilas saka sèng (ing basa Jawa uga diarani blèk), wondéné klumpukan pisanan kagunan drumblèk ing Désa Pancuran diwènèhi jeneng Drumbèn Tinggal Kandas, sing sabanjuré ganti dadi Gempar (Generasi Muda Pancuran)
Gegladhi masarakat Désa Pancuran kang tenanan iku kasil nalika ngetoni fèstival Ambal Warsa Kaping-41 Républik Indhonésia
Drumblèk saka Désa Pancuran narik kawigatèné wong sing padha nonton, malah nganti saiki dadi panyarta kang dianti-anti masarakat saben ana acara kagunan ing Kutha Salatiga
Nalika iku, drumblèk jedhul minangka wujud aprésiasi marang kagunan masarakat
Didik lan masarakat Désa Pancuran kapéngin nggawé inovasi anyar lan ngenalaké budaya Kutha Salatiga liwat drumblèk
Kanthi nganggo sandhangan apa anané lan thèklèk (sandal saka kayu), Drumblèk Tinggal Kandas ngusung bab pulitik, nanging dibungkus ora blak-blakan, ya iku "yèn aku ora bisa nguruni kembang kanggo bangsa, sakglintir pasir waé uga bisa"
Pratandha kuwi nggawa warga Désa Pancuran éntuk bebungah saka MURI (Musiyum Rékor Donya Indhonésia) kanggo kategori arak-arakan thèklèk kanthi panyarta paling akèh
Désa Pancuran banjur ora gur dititèni minangka panemu drumblèk, nanging uga barisan thèklèk minangka pratandhané."" Idhéné Didik alon-alon diéloni déning désa-désa liya ing Kutha Salatiga
Klumpukan-klumpukan kagunan drumblèk saya akèh jedhul ing saben désa kang ana ing Kutha Salatiga
Drumblèk ora gur diwetokaké ing fèstival karnaval, nanging uga dadi lakuné upacara Pamaréntah Kutha Salatiga
Kagunan drumblèk ngrembaka ing 10 taun kepungkur, kanthi tenger jedhulé klumpukan-klumpukan drumblèk anyar ing tepis iring Kutha Salatiga lan Kabupatèn Semarang
Salah siji sabab kang nggawé klumpukan drumblèk ngrembaka ya iku panyengkuyung kang diwènèhi déning lurah désa ing saben wewengkon kuwi mau
Anané drumblèk ora luput saka pangrembakané sing saya mundhak saben dinané
Kagunan kang mulané saka Désa Pancuran kuwi wis ngrembaka nganti sakabèhing wewengkon Kutha Salatiga, malah saben RT (Rukun Tetanggan) duwé klumpukan dhéwé
Saliyané iku, badan pawiyatan kaya ta UKSW (Universitas Kristen Satya Wacana) mèlu andhil ngundhakaké klumpukan-klumpukan drumblèk liwat acara orièntasi mahasiswa anyar utawa èkstrakurikuler
Rohman medharaké pamanah liya gegayutan karo kagunan drumblèk
Miturut dhèwèké, saora-orané ana telu cara drumblèk bisa ngrembaka kanthi cepet, ya iku anané pamain drumblèk saka Désa Pancuran kang alihan omah ing désa liya lan ing papan anyar kuwi dhèwèké nglatih uga ngrembakaké drumblèk dhéwé, mula désa anyaré kuwi mau duwé klumpukan drumblèk; anané warga Désa Pancuran kang dijaluki tulung dadi juru latih ing wewengkon liya; lan uga nalika kampus UKSW ngerti drumblèk
uga nalika kampus UKSW ngerti drumblèk pisanan, péhak kampus nekani juru latih drumblèk saka Désa Pancuran